|  |  |  |  |  |  |  |
| --- | --- | --- | --- | --- | --- | --- |
| **ԱՄՓՈՓԱԹԵՐԹ**  ***«*ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ** | | | | | | |
| ***1. Պետաիրավական նախարարական կոմիտե*** | | | | | | ***27.01.2022*** |
| ***ԿԱ/22-2022*** |
| Պետաիրավական նախարարական կոմիտեի 26.01.2022 նիստի ԿԱ/22-2022արձանագրության 1-ին կետի համաձայն որոշվեց՝ տալ դրական դիրքորոշում՝ պայմանով, որ համագործակցելով Տարածքային կառավարման և ենթակառուցվածքների նախարարության և Արդարադատության նախարարության հետ, մինչև 2022 թվականի փետրվարի 28-ը կներկայացվի նախագծի լրամշակված տարբերակը՝ վերանայումներն իրականացնելով, մասնավորապես, հետևյալ տրամաբանությամբ. 1) սահմանված ու չնախատեսված տեղերում և վայրերում աղբ թափելու համար վարչական պատասխանատվության միջոց կիրառելու իրավասությունը կվերապահվի ինչպես Ոստիկանությանը, այնպես էլ՝ համայնքներին, 2) համայնքում աղբակույտեր առաջանալու դեպքում տվյալ համայնքի ղեկավարի նկատմամբ վարչական պատասխանատվություն կիրառելու հնարավորություն կնախատեսվի, 3) կդիտարկվի իրավախախտման հայտնաբերման այլընտրանքային մեխանիզմներ ներդնելու հարցը (օրինակ՝ տեսանկարահանող սարքերի միջոցով): | | **Ընդունվել է** | | | | |
| **2. Տարածքային զարգացման և շրջակա միջավայրի նախարարական կոմիտե** | | | | | | ***01.02․2022*** |
| ***ԿԱ/23-2022*** |
| Տարածքային զարգացման և շրջակա միջավայրի նախարարական կոմիտեի 26.01.2022 նիստի ԿԱ/23-2022 արձանագրության 1-ին կետի 2-րդ ենթակետի համաձայն՝օրենսդրական նախաձեռնության նախագիծը կմիավորվի 2022 թվականի հունվարի 26-ին կայացած Պետաիրավական նախարարական կոմիտեի օրակարգի 1-ին հարցով Ոստիկանության կողմից ներկայացված «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի հետ, միաժամանակ՝ համապատասխան պատասխանատվության միջոց նախատեսելով թափոնների հեռացման վայրեր շահագործողների կողմից մոնիթորինգ չիրականացնելու համար, և Ազգային ժողով կներկայացվի միասնական փաթեթով: | | **Ընդունվել է** | | | | |
| **3. Տարածքային կառավարման և ենթակառուցվածքների նախարարություն** | | | | | | **22.02․2022** |
| **ԳՍ//4205-2022** |
| «Վարչական իրավախախտումների վերաբերյալ օրենսգրքում փոփոխություններ և լրացումներ կատարելու մասին» օրենքի նախագծի լրամշակված տարբերակի վերաբերյալ հայտնում ենք.  հաշվի առնելով, որ նախագծի 2-րդ հոդվածով ներկայացված աղբավայրի մոնիթորինգի իրականացման կարգը դեռևս լրամշակման փուլում է և բացի դրանից, ներկայացված կարգի նախագիծը կիրառելի չէ հանրապետության բոլոր աղբավայրերի համար՝ առաջարկվում է նշված հոդվածին անդրադառնալ կարգի հաստատումից հետո։  Միաժամանակ, հիմք ընդունելով Պետաիրավական նախարարական կոմիտեի 26.01.2022թ. նիստի արձանագրության 1-ին մասի պահանջները՝ առաջարկում ենք.  1. «Օրենսգրքի 43.1 հոդվածը լրացնել հետևյալ բովանդակությամբ 1.1 կետով.  «1.1 Չսահմանված ու չնախատեսված տեղերում և վայրերում աղբարկղերից, աղբամաններից, ինչպես նաև սահմանված կարգով կազմակերպված կամ նախատեսված փոխաբեռնման կայաններից կամ աղբավայրերից դուրս 3խմ և ավել աղբի կուտակումը՝  առաջացնում է տուգանքի նշանակում պաշտոնատար անձի նկատմամբ՝ նվազագույն աշխատավարձի հարյուրապատիկից մինչև երկուհարյուրապատիկի չափով»:  2. Օրենսգրքի 43.1 հոդվածի 2-րդ մասում «Սույն հոդվածով» բառերը փոխարինել «Սույն հոդվածի 1-ին և 1.1 մասերով» բառերով, և «խախտում» բառը փոխարինել «խախտումներ» բառով։  3. Օրենսգրքի 43.1 հոդվածը լրացնել հետևյալ բովանդակությամբ 11.1 կետով  «11**.**1 Սույն հոդվածի 1․1 և 3-7-րդ մասերով սահմանված իրավախախտումները կարող են հայտնաբերվել ու ամրագրվել տեսանկարահանող կամ լուսանկարահանող սարքավորումների միջոցով և սույն օրենսգրքով նախատեսված վարչական պատասխանատվությունը կրում է խախտում կատարած պաշտոնատար, իրավաբանական կամ ֆիզիկական անձը։»։ | **Ընդունվել է** | | | | | |
| **4. Վարչապետի աշխատակազմի տեսչական մարմինների աշխատանքների համակարգման գրասենյակ** | | | **04.02.2022** | | | |
| **/51.2/6698-2022** | | | |
| Քննության առնելով Ձեր՝ 2022թ. փետրվարի 27-ի N 1/21/15574-22 գրությամբ ներկայացված «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագիծը (այսուհետ՝ Նախագիծ)՝ հայտնում եմ հետևյալը.  Նախագծի 5-րդ հոդվածով Վարչական իրավախախտումների վերաբերյալ Հայաստանի Հանրապետության օրենսգիրքը (այսուհետ՝ Օրենսգիրքը) նախատեսվում է լրացնել նոր՝ 43.2-րդ հոդվածով և սահմանել վարչական պատասխանատվություն աղբավայրը շահագործողների կողմից աղբավայրի մոնիթորինգի իրականացման կարգը խախտելու և մեկ տարվա ընթացքում նշված խախտումը կրկնելու համար:  Միաժամանակ, Նախագծի 4-րդ հոդվածով նախատեսվում է սահմանել, որ վերոհիշյալ խախտումների մասով գործերը քննելու է շրջակա միջավայրի օրենսդրության կատարման նկատմամբ պետական վերահսկողություն իրականացնող տեսչական մարմինը (այսուհետ՝ Տեսչական մարմին):  Վերոգրյալի մասով, հարկ է ի նկատի ունենալ, որ ՀՀ օրենսդրությամբ աղբավայրի մոնիթորինգի իրականացման կարգը (այսուհետ՝ Կարգ) ներկայումս սահմանված չէ:  Ավելին՝ «Թափոնների մասին» ՀՀ օրենքում (այսուհետ՝ Օրենքում) առկա չէ նաև նման կարգավորում: Հետևաբար՝ Տեսչական մարմինը փաստացիորեն հնավորություն չի ունենա անցկացնել Նախագծի 5-րդ հոդվածով սահմանված իրավախախտումների մասով գործերի քննությունը:  Հաշվի առնելով նաև այն հանգամանքը, որ Կարգը, ինչպես նաև Կարգը սահմանելու նպատակով Օրենքում անհրաժեշտ փոփոխությունները կատարող օրենքի նախագիծը մշակվում է (դիտվել է e-draft կայքէջում, սակայն դրա ընթացքի վերաբերյալ տեղեկություններ Վարչապետի աշխատակազմի տեսչական մարմինների աշխատանքների համակարգման գրասենյակում առկա չեն)` **առաջարկում եմ Նախագծի 4-րդ և 5-րդ հոդվածներով նախատեսվող իրավակարգավորումների սահմանումը դիտարկել Կարգի սահմանման և Օրենքում վերոհիշյալ փոփոխությունների կատարման համատեքստում:** | **Ընդունվել է մասամբ**  Տարածքային զարգացման և շրջակա միջավայրի նախարարական կոմիտեի 26.01.2022 նիստի ԿԱ/23-2022 արձանագրության 1-ին կետի 2-րդ ենթակետի համաձայն՝«Թափոնների մասին» օրենքում լրացումներ և փոփոխություն կատարելու մասին» և «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքների նախագծերը միավորվել են 2022 թվականի հունվարի 26-ին կայացած Պետաիրավական նախարարական կոմիտեի օրակարգի 1-ին հարցով Ոստիկանության կողմից ներկայացված «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի հետ։   1. Թափոնների մասին» օրենքում լրացումներ և փոփոխություն կատարելու մասին» օրենքի նախագծի եզրաձակիչ մասի և անցումային դրույթներում սահմանված է, որ աղբավայրի մոնիթորինգի իրականացման կարգը կընդունվիէ «սույն օրենքն ուժի մեջ մտնելուց հետո՝ վեց ամսվա ընթացքում»: | | | | | |
| **5. ՀՀ տարածքային կառավարման և ենթակառուցվածքների նախարարություն** | | | | | **09.03.2022** | |
| **ԳՍ//5375-2022** | |
| «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագծի լրամշակված տարբերակի կապակցությամբ առաջարկում ենք ևս մեկ անգամ քննարկել նախարարության 2021 թվականի փետրվարի 21-ի ԳՍ//4205-2022 գրությամբ ներկայացված նախագծի 5-րդ հոդվածի վերաբերյալ մեր դիրքորոշումը, հաշվի առնելով, որ մշակված աղբավայրերի մշտադիտարկման կարգը կարող է կիրառվել միայն սանիտարական  աղբավայրերի շահագործման դեպքում։ Ինչ վերաբերում է հանրապետությունում գոյություն ունեցող աղբավայրերին՝ հայտնում ենք, որ մշտադիտարկման կարգով նախատեսվող դրույթները, ինչպես նաև նախագծով նախատեսվող վարչական տուգանքների սահմանումը գտնում ենք ոչ նպատակահարմար։  Այդ կապակցությամբ առաջարկում ենք նախագծի 5-րդ հոդվածի դրույթներին անդրադառնալ գոյություն ունեցող աղբավայրերի մշտադիտարկման կարգի մշակումից ու հաստատումից հետո։ | **Չի ընդունվել**  «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագծի (այսուհետ՝ նախագիծ) 5-րդ հոդվածով նախատեսվում է Վարչական իրավախախտումների վերաբերյալ օրենսգիրքը լրացնել 43.2-րդ հոդվածով, ինչի շրջանակներում պատասխանատվություն է սահմանվում աղբավայրերի մոնիթորինգի իրականացման կարգը խախտելու դեպքում։ Շրջակա միջավայրի նախարարությունը մշակել և սահմանված կարգով շրջանառության մեջ է դրել «Թափոնների մասին» օրենքում լրացումներ և փոփոխություն կատարելու  մասին» օրենքի և «Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին» օրենքի նախագծերի փաթեթը, ինչն ի կատարումն տարածքային զարգացման և շրջակա միջավայրի նախարարական կոմիտեի 2022 թվականի հունվարի 26-ի նիստի ԿԱ/23 արձանագրության 1-ին կետի 2-րդ ենթակետի հանձնարարականի ներկայացվել է ոստիկանություն, որպեսզի վերոնշյալ նախագծում ներառվի աղբավայրերի մոնիթորինգի իրականացման կարգը խախտելու դեպքում պատասխանատվությանը վերաբերող հոդվածը։ Նշված պատասխանատվության համար հիմք հանդիսացող դրույթը սահմանվել է «Թափոնների մասին» օրենքում լրացումներ և փոփոխություն կատարելու  մասին» օրենքի նախագծի 2-րդ հոդվածում, ինչի շրջանակներում Կառավարությունը լիազորվում է սահմանել աղբավայրերի մոնիթորինգի իրականացման կարգ։ «Աղբավայրերի մոնիթորինգի իրականացման կարգը սահմանելու մասին» Կառավարության որոշման նախագիծը (այսուհետ՝ կարգ) ներկայացվել է շահագրգիռ մարմինների քննարկմանը և շրջանառության մեջ դրված կարգի կարգավորումները սանիտարական աղբավայրերի շահագործման դեպքում կիրառելի դարձնելու առաջարկը քննարկվել է շրջակա միջավայրի նախարարությունում դեռևս վերջինիս վերաբերյալ տարածքային կառավարման և ենթակառուցվածքների նախարարության 2022 թվականի հունվարի 18-ի NԳՍ//1074 գրությամբ առաջարկություններ ներկայացնելու ժամանակ։ Արդյունքում՝ առաջարկների հիման վրա լրամշակվել է կարգը, գործող աղբավայրերի համար սահմանվել են մոնիթորինգի իրականացման առավել նվազ պահանջներ, քան սանիտարական (նոր կառուցվող) աղբավայրերի համար։  Այսպիսով՝ նախագծում տարբերակված մոտեցումներ ցուցաբերելը, այն է՝ պատասխանատվություն սահմանելով միայն սանիտարական աղբավայրերի շահագործման դեպքում և կարգը ու սահմանված պատասխանատվությունը կիրառելի չդարձնել արդեն իսկ գոյություն ունեցող աղբավայրերի համար շրջակա միջավայրի նախարարությունը գտնում է ոչ նպատակահարմար, քանի որ կարգում ամրագրվել են առավել նվազ պահանջներ գործող աղբավայրերի համար, ուստի՝ պատասխանատվությունը կիրառելի է կարգում ամրագրված պահանջների խախտման համար։  Ինչ վերաբերվում է նախագծի 5-րդ հոդվածին կարգն ընդունելուց հետո անդրադառնալուն, ապա վերոնշյալ նախագծերի անցումային դրույթներում հաշվի են առնվել «Նորմատիվ իրավական ակտերի մասին» օրենքի 13-րդ հոդվածի 5-րդ մասի պահանջները, հետևապես՝ նախագծի 6-րդ հոդվածում ամրագրվել է, որ լրացվող 43.2-րդ հոդվածը ուժի մեջ է մտնելու 2024 թվականի հունվարի 1-ից։ | | | | | |
| **6. Բնապահպանության և ընդերքի տեսչական մարմին** | **09.03.2022** | | | | | |
| **01/016/7/876-2022** | | | | | |
| Բնապահպանության և ընդերքի տեսչական մարմինը «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի (այսուհետ՝ Նախագիծ) վերաբերյալ առարկություններ չունի։  Միաժամանակ հաշվի առնելով «Նորմատիվ իրավական ակտերի մասին» ՀՀ օրենքի 14-րդ հոդվածի 3-րդ մասը՝ առաջարկում ենք Նախագծի 2-րդ հոդվածում նշված 219-րդ հոդվածի «1) 1-ին մասում, 2) 2-րդ մասում» բառերը փոխարինել «1) 1-ին պարբերության մեջ, 2) 2-րդ պարբերության մեջ» բառերով։ | **Չի ընդունվել**  Նախագծով համապատասխան լրացումը կատարվում է 219.1-րդ հոդվածում, որն էլ«Նորմատիվ իրավական ակտերի մասին» ՀՀ օրենքի 14-րդ հոդվածի 3-րդ մասին համապատասխան բաժանված է մասերի։ | | | | | |
| **7. Շրջակա միջավայրի նախարարություն** | | | | **14.03․2022** | | |
| **1/04.7/3064-2022** | | |
| Ի պատասխան Ձեր 2022թվականի փետրվարի 25-ի N1/21/15574 գրության հայտնում եմ, որ «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագծի լրամշակված տարբերակի վերաբերյալ շրջակա միջավայրի նախարարությունն առաջարկություններ և առարկություններ չունի։ | **Ընդունվել է ի գիտություն** | | | | | |
| **8. Ֆինանսների նախարարություն** | | | | **15.03.2022** | | |
| **01/11-1/4248-2022** | | |
| ՀՀ ֆինանսների նախարարությունն ուսումնասիրել է «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագիծը և հայտնում է, որ առաջարկություններ և դիտողություններ չունի: | **Ընդունվել է ի գիտություն** | | | | | |
| **9. Արդարադատության նախարարություն** | | | | **21.03․2021** | | |
| **/27.2/10395-2022** | | |
| **Փորձագիտական եզրակացություն**  1. ««Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի (այսուհետ՝ Նախագիծ) 1-ին հոդվածի 4-րդ ենթակետն անհրաժեշտ է նախատեսել որպես 1-ին ենթակետ՝ հաշվի առնելով, որ դրանով նախատեսվում է լրացնել 1.1-ին մաս: | **Ընդունվել է** | | | | | |
| 2. Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 43.1-րդ հոդվածի 3-րդ մասի 3-րդ կետը, ինչպես նաև նախագծում դրանում նախատեսվող փոփոխությունն անհրաժեշտ է վերանայել՝ նկատի ունենալով, որ 3-րդ մասի 3-րդ կետով նախատեսված կարգավորումը բովանդակային առումով չի համապատասխանում Օրենսգրքի 43.1-րդ հոդվածի 3-րդ մասի տրամաբանությանը, մասնավորապես՝ հիշյալ մասով սահմանվում է *չսահմանված ու չնախատեսված տեղերում և վայրերում* ***աղբամուղներից, աղբահավաք խցերից, աղբարկղերից, աղբամաններից կամ աղբահավաք մեքենաներից, ինչպես նաև սահմանված կարգով կազմակերպված կամ նախատեսված փոխաբեռնման կայաններից կամ աղբավայրերից դուրս աղբ նետելուն*** *վերաբերող կարգավորումներ,* մինչդեռ նույն մասի 3-րդ կետով սահմանվում է ***բնակելի, հասարակական կամ այլ նշանակության շենքերից կամ այլ շինություններից աղբ նետելու*** վերաբերյալ կարգավորում: | **Ընդունվել է** | | | | | |
| 3. Նախագծի 1-ին հոդվածի 5-րդ մասով նախատեսվում է, որ նույն հոդվածի 1.1-ին և 3-7-րդ մասերով սահմանված իրավախախտումները կարող են հայտնաբերվել ու ամրագրվել տեսանկարահանող կամ լուսանկարահանող սարքավորումների միջոցով: Մինդեռ պարզ չէ, թե տեսանկարանող կամ լուսանկարահանող սարքի միջոցով ինչպես պետք է արձանագրվի Օրենսգրքի 43.1-ին հոդվածի 3-րդ մասի 1-ին, 2-րդ, 4-րդ և 8-ից 10-րդ կետերով, ինչպես նաև նույն հոդվածի 5-րդ մասով նախատեսված վարչական իրավախախտումների կատարման փաստը: | **Ընդունվել է մասամբ**  Տվյալ դեպքում տեսանկարահանող և լուսանկարահանող սարքավորումների միջոցով արձանագրված փաստերը կարող են կիրառվել նշված իրավախախտումների հայտնաբերման համար և պատասխանատու մարմնի համար հիմք հանդիսանալ աղբի ծավալներն ու չափերը որոշելու նպատակով լրացուցիչ ուսումնասիրություն կատարելու համար։ | | | | | |
| 4. Նախագծի 5-րդ հոդվածով սահմանվում է աղբավայրը ***շահագործողների*** կողմից աղբավայրի մոնիթորինգի իրականացման կարգը խախտելը՝..: Այս առումով հստակեցման կարիք ունի, թե որ սուբյեկտներն են հանդիսանում աղբավայր շահագործողներ՝ նկատի ունենալով, որ ՀՀ օրենսդրությամբ նման եզրույթ նախատեսված չէ: | **Չի ընդունվել**  Շրջակա միջավայրի նախարարությունը մշակել և սահմանված կարգով շրջանառության մեջ է դրել «Թափոնների մասին» օրենքում լրացումներ և փոփոխություն կատարելու  մասին» օրենքի և «Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին» օրենքի նախագծերի փաթեթը։ Տարածքային զարգացման և շրջակա միջավայրի նախարարական կոմիտեի 26.01.2022 նիստի ԿԱ/23-2022 արձանագրության 1-ին կետի 2-րդ ենթակետի համաձայն՝ ***նախագծերը միավորվել են*** 2022 թվականի հունվարի 26-ին կայացած Պետաիրավական նախարարական կոմիտեի օրակարգի 1-ին հարցով Ոստիկանության կողմից ներկայացված «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի հետ։ «Թափոնների մասին» օրենքում լրացումներ և փոփոխություն կատարելու  մասին» օրենքի նախագծի 1-ին հոդվածով սահմանվում են նոր՝ «**թափոնների հեռացման վայրեր**» և «**թափոնների հեռացման վայրերը շահագործողներ**» հասկացությունները, համաձայն որի՝ թափոնների հեռացման վայրերն են՝ թափոնների վնասազերծման, ոչնչացման կամ տեղադրման համար հատուկ նախատեսված վայրերը կամ օբյեկտները (այդ թվում՝ աղբավայրեր, պոլիգոններ), իսկ թափոնների հեռացման վայրերը շահագործողներ են հանդիսանում իրավաբանական անձինք կամ անհատ ձեռնարկատերերը, որոնք պատասխանատու են թափոնների հեռացման վայրերում թափոնների ոչնչացման, վնասազերծման կամ տեղադրման (այդ թվում՝ թաղման) համար։ | | | | | |
| 5. Միևնույն ժամանակ հարկ է նշել, որ Նախագծով նախատեսված կարգավորումների արդյունքում ստացվում է, որ Օրենսգրքի 43.1 հոդվածի 3-4-րդ և 7-րդ մասերով նախատեսված վարչական իրավախախտման վերաբերյալ գործերը քննելու իրավասություն են ունենալու, և՛ տեղական ինքնակառավարման մարմինները և՛ ՀՀ ոստիկանությունը, ընդ որում՝ գործը քննելու է այն մարմինը, որը տվյալ պահին հայտնաբերելու է իրավախախտումը:  Այս առումով պարզ չէ, թե այն դեպքում, եթե նույն իրավախախտումը հայտնաբերվի միաժամանակ և՛ տեղական ինքնակառավարման մարմինների, և՛ ՀՀ ոստիկանության կողմից, որ մարմինն է իրավասու լինելու քննել տվյալ գործը և ենթակա է լինելու արդյոք մյուս մարմնի կողմից հարուցված վարչական վարույթը կարճման՝ նկատի ունենալով, որ «Վարչարարության հիմունքների և վարչական վարույթի մասին» օրենքի 50-րդ հոդվածի 1-ին մասի գ կետի համաձայն՝ վարչական վարույթի կարճման հիմք է միևնույն անձի, միևնույն առարկայի վերաբերյալ և միևնույն հիմքերով **ուժի մեջ մտած վարչական** կամ դատական **ակտի** առկայությունը: Հետևաբար, գտնում ենք, որ նշված վարույթների հարուցման և քննության կարգն ունի հստակեցման կարիք: | **Ընդունվել է** | | | | | |

|  |  |
| --- | --- |
| **Արդարադատության նախարարության փորձագիտական եզրակացության վերաբերյալ Շրջակա միջավայրի նախարարության և Տարածքային կառավարման և ենթակառուցվածքների նախարարության դիրքորոշումը** | |
| **1. Տարածքային կառավարման և ենթակառուցվածքների նախարարություն՝**  Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին օրենքի նախագծի վերաբերյալ ՀՀ արդարադատության նախարարության պետական փորձագիտական եզրակացության կապակցությամբ հայտնում ենք.  1. Եզրակացության 2–րդ կետով ներկայացված առարկությունը չի ընդունվում, քանի որ հոդվածի 3-րդ մասի դրույթները վերաբերում են քաղաքացուն և իրավաբանական անձին, իսկ նախագծով առաջարկվող դրույթը վերաբերում է ՏԻՄ մարմնին, ում պարտադիր լիազորությունն է հանդիսանում աղբահանության կազմակերպումը։ Ուստի ՏԻՄ մարմինը չի կարող պատասխանատվություն կրել օրինակ՝ բնակելի շենքից աղբ նետող քաղաքացու փոխարեն։  2. Եզրակացության 3-րդ կետի մասով՝ առաջարկվում է 11.1-րդ մասը խմբագրել հետևյալ բովանդակությամբ.  «11.1. Սույն հոդվածի 1.1-ին և 3-7-րդ մասերով սահմանված իրավախախտումների հայտնաբերման համար որպես ապացույց կարող են կիրառվել նաև տեսանկարահանող կամ լուսանկարահանող սարքավորումների միջոցով արձանագրված փաստերը։»։  Ինչ վերաբերում է եզրակացությամբ ներկայացված աղբի ծավալներին ու չափերին վերաբերող դրույթներին, ապա այս պարագայում տեսանկարող և լուսանկարող սարքավորումները պատասխանատու մարմնի համար կարող են հիմք հանիսանալ տեղանքում լրացուցիչ ուսումնասիրություն կատարելու համար։  3. Եզրակացության 5-րդ կետի մասով՝ առաջարկում ենք քննարկել 2191  հոդվածում «(տեղական ինքնակառավարման մարմինների կողմից հայտնաբերվելու դեպքում՝» բառերից հետո լրացնել «՝ պարտադիր տեղեկացնելով Հայաստանի Հանրապետության ոստիկանությանը» բառերը և 224-րդ հոդվածում «ՀՀ ոստիկանության կողմից հայտնաբերվելու դեպքում՝» բառերից հետո լրացնել «՝ պարտադիր տեղեկացնելով համապատասխան տեղական ինքնակառավարման մարմին» բառերով։  Միաժամանակ, ևս մեկ անգամ առաջարկում ենք հաշվի առնել նախարարության բազմաթիվ գրություններով ներկայացված նախագծի 5-րդ հոդվածի վերաբերյալ մեր դիրքորոշումը, հաշվի առնելով, որ մշակված աղբավայրերի մշտադիտարկման կարգը կարող է կիրառվել միայն սանիտարական աղբավայրերի շահագործման դեպքում։ Իսկ նախագծով ներկայացված դրանց կիրառման ժամկետում՝ 2024 թվականին, հանրապետությունում կգործի միայն մեկ սանիտարական աղբավայր։ Մյուս աղբավայրերում մշտադիտարկման կարգով նախատեսված դրույթները բացարձակապես կիրառելի չեն։  Այդ կապակացությամբ տեղեկացնում ենք, որ նախարարության կողմից մշակվել է գործող աղբանոցների շահագործման նվազագույն նորմերը, այդ թվում՝ մշտադիտարկման մասով, որոնք նախատեսվում է կիրառել 2022 թվականի ընթացքում։  Հարկ է նշել, որ ի կատարումն «Աղբահանության ոլորտի ռազմավարության և ռազմավարության կիրարկումն ապահովող միջոցառումների» դրույթների՝ նախարարության կողմից մշակվել և շրջանառվել է «Աղբահանության և սանիտարական մաքրման մասին օրենքում փոփոխություններ և լրացումներ կատարելու» և Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին օրենքների նախագծերի փաթեթը։ Այդ կապակցությամբ առաջարկում ենք քննարկել նաև վերոհիշյալ օրենսդրական նախաձեռնության շրջանակներում ներկայացված նախագծի ներառման նպատակահարմարության հարցը։ | **Ընդունվել է** |
| **2.** **Շրջակա միջավայրի նախարարությունը** մշակել և սահմանված կարգով շրջանառության մեջ է դրել «Թափոնների մասին» օրենքում լրացումներ և փոփոխություն կատարելու  մասին» օրենքի և «Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին» օրենքի նախագծերի փաթեթը։ «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագծի (այսուհետ՝ նախագիծ) 5-րդ հոդվածի շրջանակներում ներկայացված պատասխանատվության համար հիմք հանդիսացող դրույթը սահմանվել է «Թափոնների մասին» օրենքում լրացումներ և փոփոխություն կատարելու  մասին» օրենքի նախագծում։ Հաշվի առնելով այն հանգամանքը, որ նախագիծը պետական-իրավական փորձաքննության է ներկայացվել առանց «Թափոնների մասին» օրենքում լրացումներ և փոփոխություն կատարելու  մասին» օրենքի նախագծի, ապա տրամաբանական է, որ անհասկանալի կարող էր լինել, թե որ սուբյեկտները կարող են հանդիսանալ աղբավայր շահագործողներ՝ նկատի ունենալով, որ ՀՀ օրենսդրությամբ նման եզրույթ նախատեսված չէ:  «Թափոնների մասին» օրենքում լրացումներ և փոփոխություն կատարելու  մասին» օրենքի նախագծի 1-ին հոդվածով սահմանվում են նոր՝ «**թափոնների հեռացման վայրեր**» և «**թափոնների հեռացման վայրերը շահագործողներ**» հասկացությունները, համաձայն որի՝ թափոնների հեռացման վայրերն են՝ թափոնների վնասազերծման, ոչնչացման կամ տեղադրման համար հատուկ նախատեսված վայրերը կամ օբյեկտները (այդ թվում՝ աղբավայրեր, պոլիգոններ), իսկ թափոնների հեռացման վայրերը շահագործողներ են հանդիսանում իրավաբանական անձինք կամ անհատ ձեռնարկատերերը, որոնք պատասխանատու են թափոնների հեռացման վայրերում թափոնների ոչնչացման, վնասազերծման կամ տեղադրման (այդ թվում՝ թաղման) համար։ | **Ընդունվել է** |

***ՀՀ ՈՍՏԻԿԱՆՈՒԹՅՈՒՆ***